Par Lëtzebuerg Notre-Dame

D'Par Lëtzebuerg Notre-Dame ass eng vun den 33 kathoulesche Paren, déi de 7. Mee 2017 mat engem Dekreet vum Bistum Lëtzebuerg entstane sinn.

Se gehéiert zum Dekanat Lëtzebuerg an ersetzt déi 21 fréier Pare Lëtzebuerg-Beggen, Lëtzebuerg-Belair, Lëtzebuerg-Bouneweg, Lëtzebuerg-Clausen, Lëtzebuerg-Gaasperech, Lëtzebuerg-Hamm, Lëtzebuerg-Hollerech, Lëtzebuerg-Lampertsbierg, Lëtzebuerg-Märel, Lëtzebuerg-Neiduerf, Lëtzebuerg-Notre Dame, Lëtzebuerg-Pafendall, Lëtzebuerg-Rollengergronn, Lëtzebuerg-Sacré Coeur, Lëtzebuerg-Hl. Méchel, Lëtzebuerg-Stadgronn, Lëtzebuerg-Weimeschkierch, Lëtzebuerg-Zéisseng, Lëtzebuerg-Zens, d'Europäesch Par an d'Kathoulesch italieenesch Missioun (Bouneweg).

D'Par läit um Gebitt vun der Stad Lëtzebuerg.

D'Patréinesch vun der Par ass d'Muttergottes, Tréischterin am Leed.

D'Parkierch ass d'Kathedral Notre-Dame vu Lëtzebuerg.

 Kuckt och 
 Lëscht vun de Lëtzebuerger Paren‎
 Lëscht vun de fréiere Lëtzebuerger Paren‎
 Lëscht vu reliéise Gebaier zu Lëtzebuerg

 Um Spaweck 
 Websäit vun der Par Lëtzebuerg Notre-Dame

Letzebuerg
Kategorie:Paren zu Lëtzebuerg
Kategorie:Gemeng Lëtzebuerg